title: Директива 98/33/ЕО на Европейския парламент и на Съвета от 22 юни 1998 година за изменение на член 12 от Директива 77/780/ЕИО на Съвета относно достъпа и упражняването на дейността на кредитните институции, на членове 2, 5, 6, 7 и 8 и на приложения II и III към Директива 89/647/ЕИО на Съвета относно коефициента на платежоспособност на кредитните институции, както и на член 2 и на приложение II към Директива 93/6/ЕИО на Съвета относно капиталовата адекватност на инвестиционните фирми и кредитните институции

text:
Важна правна забележка

|

31998L0033

Официален вестник n° L 204 , 21/07/1998 стр. 0029 - 0036 специално чешко издание глава 06 том 03 стр. 126  - 133 специално испанско издание глава 06 том 03 стр. 126  - 133 специално унгарско издание глава 06 том 03 стр. 126  - 133 специално литвийско издание глава 06 том 03 стр. 126  - 133 LV.ES глава 06 том 03 стр. 126  - 133 MT.ES глава 06 том 03 стр. 126  - 133 PL.ES глава 06 том 03 стр. 126  - 133 SK.ES глава 06 том 03 стр. 126  - 133 специално словенско издание глава 06 том 03 стр. 126  - 133

		19980622Директива 98/33/ЕО на Европейския парламент и на Съветаот 22 юни 1998 годиназа изменение на член 12 от Директива 77/780/ЕИО на Съвета относно достъпа и упражняването на дейността на кредитните институции, на членове 2, 5, 6, 7 и 8 и на приложения II и III към Директива 89/647/ЕИО на Съвета относно коефициента на платежоспособност на кредитните институции, както и на член 2 и на приложение II към Директива 93/6/ЕИО на Съвета относно капиталовата адекватност на инвестиционните фирми и кредитните институцииЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ,като взеха предвид Договора за създаване на Европейската общност, и по-специално първото и трето изречение на член 57, параграф 2 от него,като взеха предвид предложението на Комисията [1],като взеха предвид становището на Икономическия и социален комитет [2],в съответствие с процедурата, предвидена в член 189б от Договора [3],(1) като имат предвид, че Първа директива 77/780/ЕИО на Съвета от 12 декември 1977 г. относно координирането на законовите, подзаконовите и административните разпоредби, отнасящи се до достъпа и упражняването на дейността на кредитните институции [4], разрешава обмена на информация между компетентните органи и определени други органи или органи в рамките на дадена държава-членка или между държави-членки; като имат предвид, че упоменатата директива също така разрешава сключването от държавите-членки на споразумения за сътрудничество, предвиждащи обмена на информация, с компетентните органи на трети страни; като имат предвид, че с оглед на съгласуваността, това разрешение за сключване на споразумения относно обмена на информация с трети страни трябва да бъде разширено, така че да включва и обмена на информация с определени други органи или органи в тези страни, при условие че разкриваната информация е предмет на подходящи гаранции за професионална тайна;(2) като имат предвид, че Директива 89/647/ЕИО на Съвета от 18 декември 1989 г. относно коефициента на платежоспособност на кредитните институции [5] претегля активите и задбалансовите записи в зависимост от степента им на кредитен риск;(3) като имат предвид, че църквите и религиозните общности, които, учредени под формата на юридически лица съгласно публичното право, събират данъци в съответствие със законодателството, предоставящо им такова право, носят кредитен риск, подобен на този на регионалните администрации и местните власти; като имат предвид, че следователно е уместно да се даде на компетентните органи възможността да третират вземанията от църквите и религиозните общности по същия начин като вземанията от регионалните администрации и местните власти, когато тези църкви и религиозни общности събират данъци; като имат предвид, обаче, че възможността да се приложи теглови коефициент от 0 % по отношение на вземанията от регионалните администрации и местните власти не се разпростира по отношение на вземанията от църквите и религиозните общности единствено на базата на правото да се събират данъци;(4) като имат предвид, че Директива 94/7/ЕО на Комисията от 15 март 1994 г. за привеждане в съответствие на Директива 89/647/ЕИО на Съвета относно коефициента на платежоспособност на кредитните институции по отношение на техническата дефиниция за "многостранните банки за развитие" [6], включва Европейския инвестиционен фонд в тази дефиниция; като имат предвид, че фондът представлява нова и единна структура за сътрудничество в Европа, чиято цел е да допринесе за укрепването на вътрешния пазар, за поддържането на икономическия подем в Европа и за засилването на икономическото и социалното сближаване;(5) като имат предвид, че по смисъла на член 6, параграф 1, буква г), точка 7 от Директива 89/647/ЕИО, теглови коефициент от 100 % трябва да бъде приложен по отношение на неосвободената част от капитала, заявен в Европейския инвестиционен фонд от кредитните институции;(6) като имат предвид, че капиталът на Европейския инвестиционен фонд, запазен за заявяване от финансовите институции е лимитиран до 30 %, от които 20 % трябва да бъдат освободени в началото на четири годишни вноски от 5 % всяка; като имат предвид, че следователно 80 % не трябва да бъдат освободени, за да останат като условно задължение на членовете на Фонда; като имат предвид, че с оглед целта, дефинирана от Европейския съвет при създаването на Фонда, да се насърчава участието на търговските банки, това участие не трябва да бъде санкционирано и като имат предвид, че следователно е по-уместно да се приложи теглови коефициент от 20 % по отношение на неосвободената част от заявения капитал;(7) като имат предвид, че приложение I към Директива 89/647/ЕИО, която се отнася до класификацията на задбалансовите записи, класифицира определени записи като такива с висок риск и, следователно, прилага теглови коефициент от 100 %; като имат предвид, че член 6, параграф 4 от упоменатата директива установява, че: "Ако задбалансовите записи са предмет на експлицитна гаранция, те следва да бъдат претеглени както ако те са били договорени за сметка на гаранта, а не на контрагента. Когато потенциалната експозиция, произтичаща от задбалансова сделка, е изцяло гарантирана, според изискванията на компетентните органи, с някой от активите, признати за обезпечение в параграф 1, буква а), точка 7 или буква б), 11, теглови коефициент от 0 % или от 20 % се прилага, в зависимост от въпросното обезпечение.";(8) като имат предвид, че клирингът на извънборсови дериватни инструменти, извършен от клирингови къщи, действащи като централен контрагент, играе значителна роля в определени държави-членки; като имат предвид, че е уместно да се признаят предимствата от такъв клиринг, които се изразяват в намаляване на кредитния риск и на свързания системен риск при благоразумното третиране на кредитния риск; като имат предвид, че е необходимо настоящите и потенциални бъдещи експозиции, произтичащи от договорите за клиринг на извънборсови дериватни инструменти, да бъдат напълно обезпечени, а рискът от излагането на клиринговата къща на експозиция, надхвърлящ пазарната стойност на обезпечение, да бъде отстранен, с цел клиринговите извънборсови дериватни инструменти да бъдат също така благоразумно третирани за преходен период, както търгуваните на борсата деривати; като имат предвид, че компетентните органи трябва да бъдат задоволени от нивото на изискуемите първоначални маржове и променливи маржове, както и от качеството и степента на защита, предвидени от обезпечението;(9) като имат предвид, че трябва също така да се вземе под внимание случаят, при който гаранцията е обезпечена посредством реално обезпечение по смисъла на член 6, параграф 1, буква в), точка 1, по отношение на задбалансовите записи, които са гарантирани или посредством гаранции, имащи характера на кредитни заместители;(10) като имат предвид, че по смисъла на точки 2, 4 и 7 от член 6, параграф 1, буква a) на Директива 89/647/ЕИО, нулев теглови коефициент се прилага спрямо активи, представляващи вземания срещу централните админстрации и централните банки от зона A или безусловно гарантирани от тях, както и спрямо активи, гарантирани посредством обезпечение под формата на ценни книжа, емитирани от централните администрации или централните банки от зона А; като имат предвид, че по смисъла на член 7, параграф 1 от посочената директива, държавите-членки могат, при определени условия, да прилагат нулев тегловен коефициент спрямо активи, представляващи вземания срещу собствените им регионални администрации или местни власти, както и спрямо вземанията срещу трети страни и спрямо задбалансовите записи, притежавани за сметка на трети страни и гарантирани от тези регионални администрации или местни власти;(11) като имат предвид, че член 8, параграф 1 от Директива 89/647/ЕИО постановява, че държавите-членки могат да прилагат теглови коефициент от 20 % спрямо елементите от актива, които са гарантирани, за задоволяването на компетентните органи, посредством обезпечение под формата на ценни книжа, емитирани от регионалните администрации или местните власти от зона А; като имат предвид, че обезпечение под формата на ценни книжа, емитирани от регионалните администрации или местните власти на държавите-членки, трябва да се считат за гарантирани от тези регионални администрации и местни власти по смисъла на член 7, параграф 1, с оглед да се позволи на компетентните органи да прилагат нулев теглови коефициент спрямо активи и задбалансови записи, гарантирани с такова обезпечение, винаги съгласно условията, установени в посочения параграф;(12) като имат предвид, че приложение II към Директива 89/647/ЕИО определя третирането на задбалансовите записи, наричани най-общо "извънборсови дериватни инструменти", отнасящи се до лихвените проценти и обменните курсове на валута в контекста на изчисляването на капиталовите изисквания, наложени на кредитните институции;(13) като имат предвид, че член 2, параграф 1, буква a), член 2, параграф 2, член 2, параграф 3, буква б) и член 2, параграф 6, както и член 3, параграфи 1 и 2 от настоящата директива и приложението към нея са в съответствие с работата на международен форум от банкови надзорници относно подобрено, а в някои аспекти и по-строго надзорно третиране на кредитните рискове, присъщи на извънборсовите дериватни инструменти, по-специално увеличаването на задължителния капитал покрива извънборсовите дериватни инструменти, отнасящи се до базисни инструменти, различни от лихвените проценти и обменните курсове на валута и възможността да се вземе предвид ефектите по намаляването на риска от споразумения за договорено нетиране ("contractual netting"), признати от компетентните органи при изчисляване на изискванията за капитала по отношение на потенциалните бъдещи кредитни рискове, присъщи на извънборсовите дериватни инструменти;(14) като имат предвид, че за международно действащите кредитни институции и групи от кредитни институции в широк диапазон от трети страни, които се конкурират с кредитните институции на Общността, правилата, приети на по-широко международно ниво, ще доведат до подобрено надзорно третиране на извънборсовите дериватни инструменти; като имат предвид, че това подобрение се изразява в по-подходящо задължително покриване на капитала, като се отчитат ефектите по намаляването на риска от признатите от надзорните органи споразумения за договорено нетиране относно потенциални бъдещи кредитни рискове;(15) като имат предвид, че за кредитните институции на Общността сходно подобряване на надзороното третиране на извънборсовите дериватни инструменти, включително възможността да се отчетат ефектите по намаляването на риска от признатите от надзорните органи споразумения за договорено нетиране относно потенциални бъдещи кредитни рискове, може да бъде постигнато само чрез изменение на Директива 89/647/ЕИО;(16) като имат предвид, че за осигуряване на равни условия за конкуренция между кредитните институции и инвестиционните дружества в Общността, съвместимо надзорно третиране на техните респективни дейности в областта на извънборсовите дериватни инструменти е необходимо и може да бъде постигнато само чрез изменения на Директива 93/6/ЕИО на Съвета от 15 март 1993 г. относно капиталовата адекватност на инвестиционните дружества и кредитните институции [7];(17) като имат предвид, че настоящата директива е най-подходящото средство за постигане на преследваните цели и не превишава необходимото за постигането на тези цели,ПРИЕХА НАСТОЯЩАТА ДИРЕКТИВА:Член 1В Директива 77/780/ЕИО член 12, параграф 3 се заменя със следното:"3. Държавите-членки могат да сключват споразумения за сътрудничество, предвиждащи обмена на информация, с компетентните органи на трети страни или с органите или институциите на трети страни, дефинирани в параграфи 5 и 5а, само ако разкриваната информация е предмет на гаранции за професионална тайна, поне равностойни на онези, посочени в настоящия член. Такъв обмен на информация трябва да е предназначен за изпълнение на задачата по надзора на посочените органи или институции.Когато информацията произхожда от друга държава-членка, тя не може да бъде разкрита без изразеното съгласие на компетентните органи, които са я разкрили и, когато е уместно, единствено за целите, за които тези органи са дали съгласието си."Член 2Директива 89/647/ЕИО се изменя както следва:1. Член 2 се изменя както следва.a) в параграф 1 се добавя следното тире:- "— "признати борси" означава борси, признати от компетентните органи, които:i) функционират редовно;ii) има правила, установени или одобрени от подходящите органи на страната по произхода на борсата, които определят условията за функциониране на борсата, условията за достъп до борсата, както и условията, на които трябва да отговаря даден договор, преди той да може да бъде ефективно изтъргуван на борсата;iii) разполага с клирингов механизъм, предвиждащ изброените в приложение III договори да са предмет на изискванията за дневен марж, осигуряващи подходяща защита по мнението на компетентните органи."б) в параграф 2 се добавя следната алинея:"Компетентните органи могат също така да включат в рамките на понятието за регионални администрации и местни власти църквите и религиозните общности, учредени под формата на юридически лица съгласно публичното право, доколкото те събират данъци, в съответствие с законодателството, предоставящо им правото да правят това. В този случай обаче, възможността, предвидена в член 7, не се прилага."2. В член 5, параграф 3, първото изречение и се заменя със следното:"3. В случая на задбалансовите записи, посочени в член 6, параграф 3, потенциалните разходи за подмяна на договорите в случая на неизпълнение от страна на контрагента, се изчислява посредством единия от двата метода, описани в приложение II".3. Член 6 се изменя както следва:a) в параграф 2, се добавя следното изречение:"Частта от неосвободения капитал, заявен в Европейския инвестиционен фонд, може да бъде претеглена с теглови коефициент от 20 %."б) параграф 3 се заменя със следното:"3. Методите, описани в приложение II, се прилагат за задбалансовите записи, изброени в приложение III, с изключение на:- договорите, търгувани на признати борси,- договори относно обменния курс на валута (с изключение на договорите за злато) с първоначален срок от четиринадесет календарни дни или по-малко.До 31 декември 2006 г. компетентните органи на държавите-членки могат да освободят от прилагането на методите, фиксирани в приложение II, извънборсовите договори, уредени от клирингова къща, когато последната действа като юридически контрагент и всички участници напълно и ежедневно обезпечават експозицията, която представят на клиринговата къща, предоставяйки по този начин защита, покриваща както настоящата експозиция, така и потенциална бъдеща експозиция. Компетентните органи трябва да бъдат убедени, че предоставеното като гаранция обезпечение осигурява същото ниво на защита, като обезпечение, което съответства с параграф 1, буква а), точка 7, и че рискът от натрупването на експозиции от страна на клиринговата къща над пазарната стойност на предоставеното като гаранция обезпечение е отстранен. Държавите-членки уведомяват Комисията за начина, по който използват тази възможност."в) в параграф 4 се добавя следната алинея:"Държавите-членки могат да приложат теглови коефициент от 50 % по отношение на задбалансовите записи, които представляват гаранции или гаранции, имащи характера на кредитни заместители, и които са напълно гарантирани, съгласно изискванията на компетентните органи с ипотеки, отговарящи на условията на параграф 1, буква в), точка 1, при условие че гарантът разполага с преки права върху това обезпечение."4. член 7 се изменя както следва:a) в параграф 1 следното се добавя след думите "местни власти":"или гарантирани, съгласно изискванията на съответните компетентни органи, чрез обезпечение под формата на ценни книжа, емитирани от тези регионални администрации или местни власти."б) в параграф 2 следното се добавя след думата "последните":", включително чрез обезпечение под формата на ценни книжа."5. Член 8, параграф 1 се заменя със следното:"1. Без това да засяга член 7, параграф 1, държавите-членки могат да приложат теглови коефициент от 20 % по отношение на елементите от актива, които са гарантирани, съгласно изискванията на съответните компетентни органи, чрез обезпечение под формата на ценни книжа, емитирани от регионалните администрации или местните власти от зона А, чрез депозити, направени в кредитни институции от зона А, различни от кредитиращата институция, или чрез сертификати за депозит или сходни инструменти, емитирани от тези кредитни институции."6. Приложения II и III се изменят или се заменят, в съответствие с части A и Б от приложението към настоящата директива.Член 3Директива 93/6/ЕИО се изменя както следва:1. Член 2, параграф 10 се заменя със следното:"10. "извънборсови дериватни инструменти" означават задбалансовите записи, по отношение на които, съгласно първата алинея от член 6, параграф 3 на Директива 89/647/ЕИО, методите, определни в приложение II към упоменатата директива, се прилагат."2. Приложение II, точка 5 се заменя със следното:"5. За изчисляване на изисквания капитал, свързан с техните извънборсови дериватни инструменти, институциите прилагат приложение II към Директива 89/647/ЕИО. Претеглянията на риска, които трябва да се приложат за съответните контрагенти, се определят в съответствие с член 2, параграф 9 от настоящата директива.До 31 декември 2006 г. компетентните органи на държавите-членки могат да освободят от прилагането на методите, фиксирани в приложение II, извънборсовите договори уредени от клирингова къща, когато последната действа като юридическият контрагент и всички участници напълно и ежедневно обезпечават експозицията, която представят на клиринговата къща, предоставяйки по този начин защита, покриваща както настоящата експозиция, така и потенциална бъдеща експозиция. Компетентните органи трябва да бъдат убедени, че предоставеното като гаранция обезпечение осигурява същото ниво на защита, като обезпечение, което съответства с член 6, параграф 1, буква а), точка 7 от Директива 89/647/ЕИО, и че рискът от натрупването на експозиции от страна на клиринговата къща над пазарната стойност на предоставеното като гаранция обезпечение е отстранен. Държавите-членки уведомяват Комисията за начина, по който използват тази възможност."Член 41. Държавите-членки въвеждат в сила необходимите законови, подзаконови и административни разпоредби, за да се съобразят с настоящата директива не по-късно от двадесет и четири месеца след датата на влизането ѝ в сила. Те незабавно уведомяват Комисията за това.Когато държавите-членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите-членки.2. Държавите-членки уведомяват Комисията за текста на основните разпоредби от вътрешното законодателство, които приемат в областта, регулирана от настоящата директива.Член 5Настоящата директива влиза в сила в деня на нейното публикуване в Официален вестник на Европейските общности.Член 6Адресати на настоящата директива са държавите-членки.Съставено в Люксембург на 22 юни 1998 година.За Европейския парламентПредседателJ. M. Gil-roblesЗа СъветаПредседателJ. Cunningham[1] ОВ С 208, 19.7.1996 г., стр. 8 и ОВ С 259, 26.8.1997 г., стр. 11.[2] ОВ С 30, 30.1.1997 г., стр. 13.[3] Становище на Европейския парламент от 10 април 1997 г. (ОВ С 132, 28.4.1997 г., стр. 234), Обща позиция на Съвета от 9 март 1998 г. (ОВ С 135, 30.4.1998 г., стр. 32) и Решение на Европейския парламент от 30 април 1998 г. (ОВ С 152, 18.5.1998 г.). Директива на Съвета от 19 май 1998 г.[4] ОВ L 322, 17.12.1977 г., стр. 30. Директива, последно изменена с Директива 96/13/ЕО (ОВ L 66, 16.3.1996 г., стр. 15).[5] ОВ L 386, 30.12.1989 г., стр. 14. Директива, последно изменена с Директива 98/32/ЕО (виж ОВ L 204, 21.7.1998 г., стр. 26).[6] ОВ L 89, 6.4.1994 г., стр. 17.[7] ОВ L 141, 11.6.1993 г., стр. 1.--------------------------------------------------19980622ПРИЛОЖЕНИЕA. Приложение II към Директива 89/647/ЕИО се изменя както следва:1. Заглавието се заменя със следното:"ПРИЛОЖЕНИЕ IIТРЕТИРАНЕ НА ЗАДБАЛАНСОВИТЕ ЗАПИСИ";2. Точка 1 се заменя със следното:"1. Избор на методаЗа оценяване на кредитните рискове, свързани с договорите, упоменати в точки 1 и 2 от приложение III, кредитните институции могат да избират, със съгласието на компетентните органи, един от методите, описаните по-долу. Кредитните институции, които са задължени да прилагат разпоредбите на член 6, параграф 1 от Директива 93/6/ЕИО, трябва да използват метод 1, описан по-долу. За оценяване на кредитните рискове, свързани с договорите, упоменати в точка 3 от приложение III, всички кредитни институции трябва да използват метод 1, описан по-долу.";3. В точка 2, Таблица 1 се заменя със следното:"ТАБЛИЦА [1] [2]Остатъчен срок [3] | Договори за лихвен процент | Договори за обменния курс на валута и злато | Договори за акции | Договори за други благородни метали, с изключение на злато | Договори за стоки, различни от благородни метали |Една година или по-малко | 0 % | 1 % | 6 % | 7 % | 10 % |Над една година до пет години | 0,5 % | 5 % | 8 % | 7 % | 12 % |Над пет години | 1,5 % | 7,5 % | 10 % | 8 % | 15 % |С цел изчисляване на потенциалната бъдеща експозиция в съответствие с етап б), компетентните органи могат да разрешат на кредитните институции до 31 декември 2006 г. да прилагат следните проценти, вместо предвидените в таблица 1, при условие че институциите ползват вчзможността, предвидена в член 11а от Директива 93/6/ЕИО за договори по смисъла на точка 3, букви б) и в) от приложение III:Таблица 1 аОстатъчен срок | Благородни метали (без злато) | Основни метали | Селскостопански продукти (нетрайни) | Други, включително енергийни продукти |Една година или по-малко | 2 % | 2,5 % | 3 % | 4 % |Над една година до пет години | 5 % | 4 % | 5 % | 6 % |Над пет години | 7,5 % | 8 % | 9 % | 10 %" |4. В таблица 2, заглавието на първи ред от третата колона се заменя със следното:"Договори, отнасящи се до обменния курс на валута и злато."5. В точка 2 се добавя следният параграф:"При методи 1 и 2, компетентните органи трябва да гарантират, че фиктивната сума, която трябва да бъде взета предвид, е подходящо мерило за риска, присъщ на договора. Когато, например, договорът предвижда увеличение на паричните потоци, фиктивната сума трябва да бъде променена, така че да отчита въздействието на увеличението върху рисковата структура на този договор."6. В точка 3, буква б) се добавя следният параграф:"Компетентните органи могат да признаят като намаляващи риска споразуменията за договорено нетиране, покриващи договорите за обмяна на валута с първоначален срок от четиринадесет календарни дни или по-малко, продадени опции или сходни задбалансови записи, за които настоящото приложение не се прилага, тъй като те носят само незначителен или нулев кредитен риск. Ако, в зависимост от положителната или отрицателно пазарна стойност на тези договори, включването им в друго споразумение за нетиране може да доведе до увеличаване или намаляване на капиталовите изисквания, компетентните органи трябва да задължат кредитните си институции да използват съвместимо третиране."7. В точка 3, буква в), ii), първият параграф и уводните думи и вторият параграф, първо тире се заменят със следното:"ii) Други споразумения за договорено нетиранеЗа прилагането на метод 1:в стъпка a) текущите разходи за подмяна на договорите, включени в дадено споразумение за нетиране могат да бъдат изчислени, като се вземат предвид реалните теоретични нетни разходи за подмяна, които са в резултат от споразумението; в случая, когато компенсацията води до нетно задължение за кредитната институция, която изчислява нетните разходи за подмяна, настоящите разходи за подмяна се приемат за равни на нула;в стъпка б) стойността на бъдеща потенциална кредитна експозиция за всички договори, включени в дадено компенсационно споразумение, може да бъде намалена съгласно следното уравнение:РСЕred = 0,4 * PCEgross + 0,6 * NGR * PCEgrossкъдето:— РСЕred = намаления размер на бъдещата потенциална кредитна експозиция по отношение на всички договори, сключени с даден контрагент, включени в двустранно споразумение за нетиране, валидно от правна гледна точка,— PCEgross = сумата от израженията на бъдещата потенциална кредитна експозиция за всички договори, сключени с даден контрагент, които са включени в двустранно споразумение за нетиране, валидно от правна гледна точка и са изчислени чрез умножаване на условния размер на главницата с процентите, посочени в таблица 1,"съотношение нето/бруто": определя се от компетентните органи, било:i)чрез отделно изчисление: като съотношение на нетните разходи за подмяна на всички договори, включени в двустранно споразумение за нетиране, валидно от правна гледна точка, сключени с даден контрагент (числител) и брутните разходи за подмяна на всички договори, включени в двустранно споразумение за нетиране, валидно от правна гледна точка, сключени с този контрагент (знаменател), илиii)чрез съвкупно изчисление: като съотношение на сумата на нетните разходи за подмяна, изчислени на двустранна основа за всички контрагенти, като се вземат предвид договорите, включени в двустранно споразумение за нетиране, валидно от правна гледна точка (числител) и сумата на брутните разходи за подмяна на всички договори, включени в двустранно споразумение за нетиране, валидно от правна гледна точка (знаменател).Ако държавите-членки предоставят на кредитните институции възможност да изберат метода, избраният метод трябва систематично да се използва.За изчисляването на потенциалната бъдеща кредитна експозиция съгласно горепосочената формула, договорите, които напълно съответстват, включени в компенсационното споразумение, могат да бъдат считани като формиращи един единствен договор с фиктивна сума, еквивалентна на нетните постъпления. Напълно съответстващи договори са форуърд договори за обмяна на валута или сходни договори, в които фиктивната сума е еквивалентна на паричните потоци, ако паричните потоци стават дължими в същия ден и изцяло или частично в същата валута.За прилагането на метод 2, в стъпка a):- изцяло съответстващите договори, включени в компенсационното споразумение, могат да бъдат считани като формиращи един единствен договор с фиктивна сума, еквивалентна на нетните постъпления, като условните размери на главницата се умножават по процентите, посочени в таблица 2."Б. Приложение III към Директива 89/647/ЕИО се заменя със следното:""19980622ПРИЛОЖЕНИЕ IIIВИДОВЕ ЗАДБАЛАНСОВИ ЗАПИСИ1. Договори относно лихвения процент:a) лихвени суапове в една и съща валута;б) базисни суапове;в) форуърд споразумения относно лихвата;г) лихвени фючърси;д) закупени лихвени опции;е) други договори от сходно естество.2. Договори относно обменния курс на валута и договори относно златото:a) кръстосани валутни лихвени суапове;б) форуърд валутни контракти;в) валутни фючърси;г) закупени валутни опции;д) други договори от сходно естество;е) договори относно златото от естество, сходно с това на договорите от буква a) до д).3. Договори от естество, сходно на онези от точка 1, букви от а) до д) и точка 2, букви от а) до г), отнасящи се до други референтни точки или показатели относно:a) обикновените акции;б) благородни метали, с изключение на златото;в) суровини, различни от благородните метали;г) други договори от сходно естество.""[1] Договорите, които не попадат в нито една от петте категории, посочени в настоящата таблица, се третират като договори за стоки, различни от благородните метали.[2] При договор с многократна размяна на главницата, процентите трябва да се умножат по броя на оставащите погасителни вноски, които трябва да бъдат направени съгласно договора.[3] При договори, структурирани така, че да бъде погасена остатъчна експозиция след някои определени дати на падеж и при ревизирането им така, че пазарната стойност на договора да е нулева на тези определени дати, остатъчният срок би трябвало да бъде равен на срока до следващата дата на ревизиране на условията на договора. При договори за лихвени проценти, отговарящи на тези критерии и с остатъчен срок над една година, процентът не може да бъде по-малък от 0,5 %.--------------------------------------------------


title: Директива 2007/10/ЕО на Комисията от 21 февруари 2007 година за изменение на приложение II към Директива 92/119/ЕИО на Съвета относно мерките, които трябва да се предприемат в границите на предпазна зона при възникване на огнище на везикулозна болест по свинете (Текст от значение за ЕИП )

text:
               1.3.2007

               BG

               Официален вестник на Европейския съюз

               L 63/24

      ДИРЕКТИВА 2007/10/ЕО НА КОМИСИЯТА

   от 21 февруари 2007 година
   за изменение на приложение II към Директива 92/119/ЕИО на Съвета относно мерките, които трябва да се предприемат в границите на предпазна зона при възникване на огнище на везикулозна болест по свинете
   (текст от значение за ЕИП)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Директива 92/119/EИО на Съвета от 17 декември 1992 г. за въвеждане на общи мерки на Общността за контрол на определени болести по животните и на специфични мерки относно везикулозната болест по свинете (1), и по-специално член 24, параграф 2 от нея,
   като взе предвид Директива 2002/99/ЕО на Съвета от 16 декември 2002 г. за определяне на ветеринарно-санитарни правила, регулиращи производството, преработката, разпространението и пускането на пазара на продукти от животински произход за консумация от човека (2), и по-специално член 4, параграф 3 от нея,
   като има предвид, че:

               (1)

               Директива 92/119/ЕИО определя мерките за контрол на определени болести по животните. Специалните разпоредби за везикулозна болест по свинете са представени в приложение II към посочената директива.

               (2)

               Тъй като директиви 72/461/ЕИО (3) и 80/215/ЕИО (4) са отменени от 1 януари 2006 г., позоваванията на тези директиви, съдържащи се в Директива 92/119/ЕИО, следва да бъдат заменени с позовавания на приложения II и III към Директива 2002/99/ЕО.

               (3)

               Уместно е да се предвиди възможност да бъде взето специално решение по отношение на маркирането на месо и по-нататъшната му употреба, както и предназначението на обработените продукти, когато здравната ситуация, свързана с везикулозната болест по свинете, го позволява, при условие че мерките, предприети за тази цел, не нарушават нивото на защита срещу везикулозната болест по свинете във вътрешния пазар на Общността или на международния пазар.

               (4)

               Някои от държавите-членки информираха Комисията, че маркировката за идентифициране, предвидена в приложение II към Директива 2002/99/ЕО, не е приета добре от операторите и потребителите в промишления сектор. Съответно е необходимо да се предвиди алтернативна маркировка за идентифициране, която държавите-членки да решават дали да прилагат. Все пак, за целите на контрола е важно държавите-членки да информират Комисията предварително, ако решат да приложат алтернативната маркировка за идентифициране в случай на поява на огнище на везикулозна болест по свинете.

               (5)

               Алтернативната маркировка за идентифициране, предвидена в настоящата директива, трябва ясно да се отличава от други маркировки за идентифициране, които ще се прилагат за свинско месо в съответствие с Регламент (ЕО) № 853/2004 на Европейския парламент и на Съвета от 29 април 2004 г. за определяне на специфични хигиенни правила за храните от животински произход (5) или с Регламент (ЕО) № 2076/2005 на Комисията от 5 декември 2005 г. за определяне на преходни разпоредби за прилагане на регламенти (ЕО) № 853/2004, (ЕО) № 854/2004 и (ЕО) № 882/2004 на Европейския парламент и на Съвета и за изменение на регламенти (ЕО) № 853/2004 и (ЕО) № 854/2004 (6).

               (6)

               За разлика от общите разпоредби на член 13 от Директива 92/119/ЕИО, специалните разпоредби за везикулозна болест по свинете в приложение II към посочената директива не предвиждат разрешение за преместването на животните от стопанството в границите на предпазната зона, в случай че забраната за преместване е запазена в продължение на повече от 30 дни поради възникване на други случаи на болестта. Уместно е да се предвиди подобна дерогация за стопанствата, в които отглеждането на животните за периоди по-дълги от 30 дни може да създаде проблеми.

               (7)

               Мерките, предвидени в настоящата директива, са в съответствие със становището на Постоянния комитет по хранителната верига и здравето на животните,

         ПРИЕ НАСТОЯЩАТА ДИРЕКТИВА:
   Член 1
   Раздел 7 от приложение II към Директива 92/119/ЕИО се изменя, както следва:

               1.

               Точка 2 се изменя, както следва:

                           a)

                           Буква ж) се заменя със следния текст:

                                       „ж)

                                       свинското месо, посочено в буква е), i):

                                                   i)

                                                   не трябва да навлиза на вътрешния пазар на Общността или на международния пазар и трябва да носи здравната маркировка за прясно месо, предвидена в приложение II към Директива 2002/99/ЕО на Съвета (7);

                                                   ii)

                                                   трябва да бъде получено, разфасовано, превозено и складирано отделно от месото, предназначено за вътрешния пазар на Общността или за международния пазар, и трябва да се използва така, че да се избегне проникването му в месни продукти, предназначени за вътрешния пазар на Общността или за международния пазар, освен ако не е претърпяло обработката, определена в приложение III към Директива 2002/99/EО;

                           б)

                           Добавя се следната буква з):

                                       „з)

                                                   i)

                                                   Чрез дерогация от буква ж) за месото от прасета, посочено в буква е), i), държавите-членки могат да решат да използват различна от специалната маркировка за идентифициране, определена в приложение II към Директива 2002/99/ЕО, при условие че тя ясно се различава от други маркировки за идентифициране, прилагащи се за свинско месо в съответствие с Регламент (ЕО) № 853/2004 на Европейския парламент и на Съвета (8) или Регламент (ЕО) № 2076/2005 на Комисията (9);
                                                   Държавите-членки, които решат да използват алтернативната маркировка за идентифициране, следва да уведомят Комисията за това в рамките на Постоянния комитет по хранителната верига и здравето на животните;

                                                   ii)

                                                   за целите на точка i) маркировката за идентифициране трябва да е четлива и незаличима, а символите да са лесно четими и ясно обозначени. Маркировката за идентифициране трябва да притежава следната форма и да съдържа следните обозначения:
                                                   XY означава съответния код на страната, предвиден в раздел I, част Б, точка 6 от приложение II към Регламент (ЕО) № 853/2004.
                                                   1234 означава номерът на одобрение на предприятието, посочен в раздел I, част Б, точка 7 от приложение II към Регламент (ЕО) № 853/2004.

               2.

               Добавя се следната точка 5:

                           „5.

                           Когато забраните, предвидени в точка 2, буква е), се спазват в продължение на повече от 30 дни поради възникването на други случаи на болестта и в резултат възникнат проблеми с отглеждането на животните, компетентният орган може да разреши преместването на животните от стопанството, намиращо се в границите на предпазната зона, след молба от собственика, която излага основанията за тази молба и потвърждава, че официалният ветеринарен лекар е проверил фактите. Точка 2, букви е) и з) се прилагат mutatis mutandis.“

         Член 2
   Държавите-членки въвеждат в сила законовите, подзаконовите и административните разпоредби, необходими, за да се съобразят с настоящата директива най-късно до 1 януари 2008 г. Те незабавно съобщават на Комисията текста на тези разпоредби и таблицата на съответствието между тези разпоредби и настоящата директива.
   Когато държавите-членки приемат тези разпоредби, в тях се съдържа позоваване на настоящата директива или то се извършва при официално им публикуване. Условията и редът на позоваване се определят от държавите-членки.
   Член 3
   Настоящата директива влиза в сила на двадесетия ден след публикуването ѝ в Официален вестник на Европейския съюз.
   Член 4
   Адресати на настоящата директива са държавите-членки.

      Съставено в Брюксел на 21 февруари 2007 година.

            За Комисията

         Markos KYPRIANOU

            Член на Комисията

      (1)  ОВ L 62, 15.3.1993 г., стр. 69. Директива, последно изменена с Директива 2006/104/ЕО (ОВ L 363, 20.12.2006 г., стр. 352).

      (2)  ОВ L 18, 23.1.2003 г., стр. 11.

      (3)  ОВ L 302, 31.12.1972 г., стр. 24. Директива, отменена с Директива 2004/41/ЕО на Европейския парламент и на Съвета (ОВ L 157, 30.4.2004 г., стр. 33).

      (4)  ОВ L 47, 21.2.1980 г., стр. 4. Директива, отменена с Директива 2004/41/ЕО.

      (5)  OВ L 139, 30.4.2004 г., стр. 5. Регламент, последно изменен с Регламент (ЕО) № 1791/2006 на Съвета (ОВ L 363, 20.12.2006 г., стр. 1).

      (6)  ОВ L 338, 22.12.2005 г., стр. 83.

      (7)  OВ L 18, 23.1.2003 г., стр. 11.“

      (8)  OВ L 139, 30.4.2004 г., стр. 55.

      (9)  OВ L 338, 22.12.2005 г., стр. 83.“


title: Директива на Комисията от 7 ноември 1990 година за изменение на приложение II към Директива 66/402/ЕИО на Съвета относно търговията със семена от зърнени култури

text:
Важна правна забележка

|

31990L0623

Официален вестник n° L 333 , 30/11/1990 стр. 0065 - 0065 специално финландско издание: глава 3 том 35 стр. 0165  специално шведско издание: глава 3 том 35 стр. 0165  специално чешко издание глава 03 том 11 стр. 47  - 47 специално испанско издание глава 03 том 11 стр. 47  - 47 специално унгарско издание глава 03 том 11 стр. 47  - 47 специално литвийско издание глава 03 том 11 стр. 47  - 47 LV.ES глава 03 том 11 стр. 47  - 47 MT.ES глава 03 том 11 стр. 47  - 47 PL.ES глава 03 том 11 стр. 47  - 47 SK.ES глава 03 том 11 стр. 47  - 47 специално словенско издание глава 03 том 11 стр. 47  - 47

		19901107Директива на Комисиятаот 7 ноември 1990 годиназа изменение на приложение II към Директива 66/402/ЕИО на Съвета относно търговията със семена от зърнени култури(90/623/ЕИО)КОМИСИЯТА НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската икономическа общност,като взе предвид Директива 66/402/ЕИО на Съвета от 14 юни 1966 г. относно търговията със семена от зърнени култури [1], последно изменена с Директива 89/2/ЕИО на Комисията [2],като има предвид, че в съответствие със сегашните научни и технически познания изглежда, че някои сортове овес (Avena sativa) от типа "голозърнест овес" имат потенциална стойност като фуражни култури;като има предвид, обаче, че е трудно да се произвеждат семена от тези сортове с капацитет на покълване, равен на капацитета, който нормално се достига от семената от сортовете на овеса;като има предвид, че чрез Директива 88/506/ЕИО [3] Комисията декларира, че като има предвид развитието на научните и технически знания, е подходящо да се намали, за сортовете овес от типа "голозърнест овес", минималния капацитет на кълняемост от 85 % чисто семе, определен за овеса в приложение II към Директива 66/402/ЕИО на Съвета, на 75 %;като има предвид, че това намаление беше прилагано само до 30 юни 1990 г., по такъв начин, че да се позволи събирането и оценяването на допълнителни технически данни, отнасящи се до тези сортове;като има предвид, че допълнителните технически данни са показали, че би било подходящо да се поддържа това намаление за допълнителен период от време, така че да се позволи да бъдат събрани и оценени допълнителните технически данни, отнасящи се до тези сортове.като има предвид, че мерките, предвидени в настоящата директива, са в съответствие със становището на Постоянния комитет по семена и посадъчен материал за земеделие, градинарство и горско стопанство,ПРИЕ НАСТОЯЩАТА ДИРЕКТИВА:Член 1В раздел (2) (Б) (г) от приложение II към Директива 66/402/ЕИО на Съвета " 30 юни 1990 година" се заменя с " 31 декември 1992 година".Член 2Адресати на настоящата директива са държавите-членки.Съставено в Брюксел на 7 ноември 1990 година.За КомисиятаRay Mac SharryЧлен на Комисията[1] ОВ L 125, 11.7.1966 г., стр. 2309/66.[2] ОВ L 5, 7.1.1989 г., стр. 31.[3] ОВ L 274, 6.10.1988 г., стр. 44.--------------------------------------------------


title: Директива 93/30/ЕИО на Съвета от 14 юни 1993 година относно устройствата за звуков сигнал на дву- или триколесни моторни превозни средства

text:
Важна правна забележка

|

31993L0030

Официален вестник n° L 188 , 29/07/1993 стр. 0011 - 0018 специално финландско издание: глава 7 том 4 стр. 0217  специално шведско издание: глава 7 том 4 стр. 0217  специално чешко издание глава 07 том 002 стр. 59  - 66 специално испанско издание глава 07 том 002 стр. 59  - 66 специално унгарско издание глава 07 том 002 стр. 59  - 66 специално литвийско издание глава 07 том 002 стр. 59  - 66 LV.ES глава 07 том 002 стр. 59  - 66 MT.ES глава 07 том 002 стр. 59  - 66 PL.ES глава 07 том 002 стр. 59  - 66 SK.ES глава 07 том 002 стр. 59  - 66 специално словенско издание глава 07 том 002 стр. 59  - 66

		19930614Директива 93/30/ЕИО на Съветаот 14 юни 1993 годинаотносно устройствата за звуков сигнал на дву- или триколесни моторни превозни средстваСЪВЕТЪТ НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската икономическа общност, и по-специално член 100а от него,като взе предвид Директива 92/61/ ЕИО на Съвета от 30 юни 1992 г. относно типовото одобрение на двуколесни или триколесни моторни превозни средства [1],като взе предвид предложението на Комисията [2],в сътрудничество с Европейския парламент [3],като взе предвид становището на Икономическия и социален комитет [4],като има предвид, че вътрешният пазар обхваща пространство без вътрешни граници, в което е осигурено свободното движение на стоки, хора, услуги и капитали; като има предвид, че трябва да се приемат необходимите за целта мерки;като има предвид, че по отношение на устройствата за звуков сигнал във всяка държава-членка дву- или триколесните моторни превозни средства трябва да отговарят на някои технически характеристики, установени със задължителни разпоредби, които се различават в отделните държави-членки; като има предвид, че в резултат на техните различия тези разпоредби представляват препятствия за търговията в рамките на Общността;като има предвид, че тези препятствия пред функционирането на вътрешния пазар могат да бъдат премахнати, ако държавите-членки приемат едни и същи изисквания на мястото на техните национални законодателства;като има предвид, че е необходимо да се създадат хармонизирани изисквания за устройствата за звуков сигнал на дву- или триколесните моторни превозни средства, позволяващи за всеки тип на тези превозни средства да се прилагат посочените в Директива 92/61/ЕИО процедури за типово одобрение на всяко превозно средство и типово одобрение на компонент;като има предвид, че с оглед на мащаба и въздействието на предложеното действие във въпросната област, предвидените с настоящата директива общностни мерки са необходими и дори наложителни за постигане на поставената цел, по-специално европейско типово одобрение на тип превозни средства, като има предвид, че отделните държави-членки сами не могат задоволително да постигнат тази цел;като има предвид, че, за да се улесни достъпът до пазарите на страните, които не са членки на Общността, е необходимо да се установи еквивалентност между изискванията на настоящата директива и изискванията на Регламент № 28 на Икономическата комисия за Европа (ИКЕ) към Организацията на обединените нации,ПРИЕ НАСТОЯЩАТА ДИРЕКТИВА:Член 1Настоящата директива се прилага за устройствата за звуков сигнал на всички типове превозни средства, както са посочени в член 1 от Директива 92/61/ЕИО.Член 2Процедурите за издаването на типово одобрение на компонент по отношение на устройствата за звуков сигнал на тип дву- или триколесно моторно превозно средство, типовото одобрение на компонент на тип устройство за звуков сигнал като компонент и условията, които определят свободното движение на тези превозни средства и свободното пускане на пазара на устройствата за звуков сигнал на пазара, са посочените в Директива 92/61/ЕИО, глави II и III.Член 3Признава се, в съответствие с разпоредбите на член 11 от Директива 92/61/ЕИО, еквивалентността, която съществува между изискванията на настоящата директива и изискванията на Регламент № 28 на ИКЕ към ООН (Е/ЕСЕ/(TRANS/505 — Rеv. 1/Add. 27).Компетентните органи на държавите-членки, които издават типовото одобрение на компонент, приемат одобренията, предоставени в съответствие с изискванията на посочения по-горе Регламент № 28, а също така и маркировките за получено типово одобрение на компонент, вместо съответните одобрения и маркировки за получено типово одобрение на компонент, издадени в съответствие с настоящата директива.Член 4Настоящата директива може да бъде изменена в съответствие с член 13 от Директива 70/156/ЕИО [5], с оглед:- да бъдат взети под внимание всички изменения в регламента на ИКЕ/ООН, посочен в член 3,- да се приведе приложението в съответствие с техническия прогрес.Член 51. Държавите-членки приемат и публикуват разпоредбите, необходими, за да се съобразят с настоящата директива, преди 14 декември 1994 г. Те незабавно уведомяват Комисията за това.Когато държавите-членки приемат тези мерки, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите-членки.От датата, посочена в пЪрва алинея, държавите-членки, по причини, свързани с устройствата за звуков сигнал, не могат да забранят първоначалното въвеждане в експлоатация на превозни средства, които отговарят на изискванията на настоящата директива.Считано от 14 юни 1995 г., държавите-членки прилагат разпоредбите, посочени в пЪрва алинея.2. Държавите-членки съобщават на Комисията текстовете на разпоредбите от националното законодателство, които те приемат в областта, уредена с настоящата директива.Член 6Адресати на настоящата директива са държавите-членки.Съставено в Люксембург на 14 юни 1993 година.За СъветаПредседателJ. Trøjborg[1] ОВ L 225, 10.8.1992 г., стр. 72.[2] ОВ С 293, 9.11.1992 г., стр. 15.[3] ОВ С 337, 21.12.1992 г., стр. 103, и ОВ С 150, 31.5.1993 г.[4] ОВ С 73, 15.3.1993 г., стр. 22.[5] ОВ L 42, 23.2.1970 г., стр. 1. Директива, последно изменена с Директива 92/53/ЕИО (ОВ L 225, 10.8.1992 г., стр. 1).--------------------------------------------------19930614ПРИЛОЖЕНИЕ IИЗИСКВАНИЯ ОТНОСНО ТИПОВО ОДОБРЕНИЕ НА КОМПОНЕНТ НА УСТРОЙСТВА ЗА ЗВУКОВ СИГНАЛ1. ОПРЕДЕЛЕНИЯПо смисъла на настоящата директива:1.1. "устройство за звуков сигнал" е устройство, което излъчва звуков сигнал и се задейства с цел да предупреди за присъствие или маневра, извършвана от превозно средство при опасна за движението по пътя ситуация;1.1.1. устройство, съдържащо няколко отвора за разпространение на звука, които се задействат от единичен източник на енергия, се счита за устройство за звуков сигнал;1.1.2. устройство за звуков сигнал, състоящо се от няколко компонента, всеки от които излъчва акустичен сигнал и които функционират едновременно в резултат на задействане от единично управление, се счита за единично устройство за звуков сигнал;1.2. "тип устройство за звуков сигнал" са устройства за звуков сигнал, които не се различават съществено помежду си по отношение на следните характеристики:1.2.1. търговска марка или наименование;1.2.2. принцип на действие;1.2.3. тип на енергийното захранване (постоянен ток, променлив ток, въздух под налягане);1.2.4. външна форма на кутията;1.2.5. форма и размери на мембраната(ите);1.2.6. форма или тип на отвора(ите) за разпространение на звука;1.2.7. номинални звукови честоти;1.2.8. номинално захранващо напрежение;1.2.9. номинално работно налягане — при устройства за звуков сигнал, които се захранват директно от външен източник на сгъстен въздух.2. ИЗИСКВАНИЯ2.1. Устройствата за звуков сигнал трябва да излъчват продължителен и равномерен звук и техният спектър на звука не трябва да варира осезаемо, докато работят. Когато устройствата за звуков сигнал са захранвани с променлив ток, това изискване се прилага само при постоянна скорост на генератора, като тази скорост трябва да се намира в границите на обхвата, посочен в точка 3.3.2.2.2. Устройствата за звуков сигнал трябва да имат звукови (спектрално разпределение на звуковата енергия, равнище на акустичното налягане) и механични характеристики, които в посочения ред да им позволят да издържат изпитванията, определени в точки 3 и 4.3. ИЗМЕРВАНИЯ НА РАВНИЩЕТО НА ЗВУКА3.1. Устройствата за звуков сигнал трябва да бъдат изпитвани за предпочитане в безехова среда. По избор, те могат да бъдат изпитвани в полубезехова камера или на разчистено открито пространство. В този случай, трябва да се вземат предпазни мерки с оглед да се избегнат отраженията от земята в зоната, където се провеждат измерванията, например, като се разположат поредица абсорбиращи екрани. Трябва да се провери дали сферичното изкривяване е не повече от 1 dB в рамките на полусфера с радиус най-малко 5 м до максималната честота, която ще се измерва главно по посоката на измерване и на височината на устройството и на микрофона. Околният шум трябва да бъде най-малко с 10 dB по-нисък от измерваните нива на звуково налягане.Подложеното на изпитване устройство и микрофонът трябва да бъдат на една и съща височина. Тази височина трябва да бъде между 1,15 и 1,25 м. Линията на максимална чувствителност на микрофона трябва да съвпада с посоката, в която равнището на акустичното налягане на устройството за звуков сигнал е най-високо.Микрофонът трябва да бъде разположен така, че неговата мембрана да е на разстояние 2 ± 0,01 м от изходната равнина на звука, излъчен от устройството. Същото разстояние при устройствата, които имат няколко изхода, трябва да се определи спрямо изходната равнина, разположена най-близо до микрофона.3.2. Измерванията на равнището на акустичното налягане трябва да се извършват с използването на прецизен звукомер (шумомер) от клас 1, който отговаря на изискванията на Публикация № 651 на Международната електротехническа комисия (IEC), първо издание (1979 г.).Всички измервания трябва да се извършват, като се използва "бързата" времеконстанта. За измерване на всички нива на звуково налягане трябва да се използва кривата на равновесие (А).При измерването на излъчения акустичен спектър трябва да се използва трансформацията на Фурие върху звуковия сигнал. По избор, може да се използват филтри на трета октава, които отговарят на изискванията, посочени в Публикация № 225 на IEC, първо издание (1966 г.).В този случай равнището на звуково налягане в лентата с централна октава 2500 Hz честота, се определя чрез прибавяне на усреднените квадрати на звуковите налягания в лентите на третите октави с централни честоти от 2000, 2500 и 3150 Hz. При всички случаи, единствено методът на трансформацията на Фурие може да се счита за референтен метод.3.3. В зависимост от случая, устройството за звуков сигнал трябва да се захранва с напрежение, както следва:3.3.1. при устройства за звуков сигнал, които се захранват с постоянен ток, се използва изпитвателно напрежение от 6,5, 13 или 26 V, измерено при изхода на източника на електрическа енергия и отговарящо на номинално напрежение от 6, 12 или 24 V;3.3.2. когато устройствата за звуков сигнал се захранват с променлив ток, те трябва да се захранват от генератор на електрическа енергия от типа, който обикновено се използва с този тип устройства. Акустичните характеристики на този тип устройство за звуков сигнал трябва да бъдат записани при скорости на генератора, отговарящи на 50 %, 75 % и 100 % от максималната скорост, посочена от производителя на генератора при продължително действие. Генераторът не трябва да бъде натоварен с друг електрически товар по време на изпитването. Изпитването за издръжливост, описано в точка 4, трябва да се проведе при скорост, посочена от производителя на оборудването и избрана измежду дадените по-горе стойности.3.4. Когато за изпитването на устройство за звуков сигнал, захранвано с постоянен ток, се използва токоизправител, променливата компонента на напрежението при неговите клеми, измерено от връх до връх по време на действието на устройствата за звуков сигнал, не трябва да превишава 0,1 V.3.5. Съпротивлението на електрическия проводник при устройства за звуков сигнал, захранвани с постоянен ток, включително съпротивлението на клемите и контактите, трябва да бъде възможно най-близо до:- 0,05 Ω за номинално напрежение 6 V,- 0,10 Ω за номинално напрежение 12 V,- 0,20 Ω за номинално напрежение 24 V.3.6. Устройството за звуков сигнал трябва да се монтира неподвижно посредством част или части, предвидени от неговия производител, върху опора с маса най-малко 10 пъти по-голяма от тази на устройството, което ще се изпитва, и поне равна на 30 кг. Освен това, опората трябва да бъде нагласена по такъв начин, че отраженията от нейните стени, както и нейните вибрации, да не оказват съществено влияние върху резултатите от измерванията.3.7. При горепосочените условия, уравновесеното спрямо кривата А равнище на звука не трябва да превишава следните стойности:а) 115 dB (A) за устройства за звуков сигнал, предназначени предимно за мотопеди, мотоциклети и триколки с мощност не по-голяма от 7 kW;б) 118 dB (A) за устройства за звуков сигнал, предназначени предимно за мотоциклети и триколки с мощност над 7 kW.3.7.1. Освен това, равнището на акустичното налягане в рамките на 1800—3550 Hz честотен обхват трябва да бъде по-високо от това на всяка честота над 3550 Hz и във всеки случай да е най-малко:а) 90 dB (A) за устройствата за звуков сигнал, предназначени предимно за мотопеди;б) 95 dB (A) за устройствата за звуков сигнал, предназначени предимно за мотоциклети и триколки с мощност, не по-голяма от 7 kW;в) 105 dB (A) за устройствата за звуков сигнал, предназначени предимно за мотоциклети и триколки с мощност над 7 kW;3.7.2. Устройствата за звуков сигнал, притежаващи характеристиките, описани в точка 3.7.1., в), могат да бъдат използвани за превозните средства, описани в точка 3.7.1., а) и б), докато устройствата за звуков сигнал, притежаващи звуковите характеристики, описани в точка 3.7.1, б), могат да се използват за мотопеди.3.8. Всяко устройство за звуков сигнал, което е било подложено на изпитване за издръжливост при условията на точка 4, трябва да е с горепосочените характеристики. Колебанието на напрежението трябва да бъде или между 115 и 95 % от номиналната стойност за устройствата за звуков сигнал, захранвани с постоянен ток, или между 50 и 100 % от максималната скорост на генератора, определена от производителя на генератора при продължително действие, в случаите на устройства за звуков сигнал, захранвани с променлив ток.3.9. Времето между момента на задействането и момента, в който звукът достига минималната стойност, която се изисква в точка 3.7, не трябва да превишава 0,2 сек, измерена при температура на околната среда 20 ± 5 °С. Това изискване се прилага при устройства за звуков сигнал с пневматично или електропневматично действие.3.10. Устройствата за звуков сигнал с пневматично или електропневматично действие трябва да постигнат същите резултати по отношение на акустиката, както тези, които се изискват при електрическите устройства за звуков сигнал, при условията за захранване с енергия, посочени от техния производител.3.11. Посочените по-горе минимални стойности трябва да се постигат от всяка съставна част на което и да е многотоново устройство, всяка съставна част на което може независимо да излъчва звук. Максималното общо равнище на звука трябва да се достига с едновременното функциониране на всички съставни части.4. ИЗПИТВАНЕ ЗА ИЗДРЪЖЛИВОСТ4.1. Устройството за звуков сигнал трябва да бъде захранвано с номинално напрежение и при съпротивление на електрическия проводник, посочени в точки 3.3. до 3.5., и да бъде задействано:- 10000 пъти при устройства за звуков сигнал, предназначени предимно за мотопеди, мотоциклети и триколки с мощност не по-голяма от 7 kW,- 50000 пъти при устройства за звуков сигнал, предназначени предимно за мотоциклети и триколки с мощност по-голяма от 7 kW,при режим от 1 сек задействано устройство, последвано от 4 сек изключено устройство. По време на изпитването, устройството за звуков сигнал трябва да бъде подложено на въздействието на въздушен поток със скорост около 10 м/сек.4.2. Когато изпитването се провежда в звукоизолирана камера, тази камера трябва да има достатъчно голям обем, за да осигури нормалното разсейване на топлината, излъчена от устройството за звуков сигнал по време на изпитването за издръжливост.4.3. Температурата в изпитвателната камера трябва да бъде между + 15 и + 30 °С.4.4. Когато след извършване на половината от изисквания брой задействания характеристиките на равнището на звука са се променили в сравнение със същите характеристики преди изпитването, устройството за звуков сигнал може да бъде регулирано. След извършване на пълния брой необходими задействания, устройството за звуков сигнал трябва успешно да премине изпитването, описано в точка 3, след като бъде регулирано отново (при необходимост).4.5. Устройствата за звуков сигнал с електропневматично действие могат да се смазват с маслото, препоръчано от техния производител, на всеки 10000 задействания.5. МАРКИРОВКА ПРИ ТИПОВО ОДОБРЕНИЕ НА КОМПОНЕНТ5.1. Всички устройства за звуков сигнал, отговарящи на типа, за който компонентът е получил типово одобрение, трябва да носят маркировка за типово одобрение на компонент при спазване на предписанията, посочени в приложение V към Директива 92/61/ЕИО на Съвета.--------------------------------------------------19930614Допълнение 1Информационен документ по отношение на тип устройство за звуков сигнал, предназначено за дву- или триколесни моторни превозни средства(да се приложи към заявлението за типово одобрение на компонент, когато е представено отделно от заявлението за типово одобрение на превозното средство)Пореден номер (посочва се от заявителя): …Заявлението за типово одобрение на компонент по отношение на тип устройство за звуков сигнал, предназначено за дву- или триколесни моторни превозни средства, трябва да съдържа информацията, посочена в приложение II към Директива 92/61/ЕИО на Съвета, част А, точки от 9.5.1 до 9.5.4.--------------------------------------------------19930614Допълнение 2+++++ TIFF +++++--------------------------------------------------19930614ПРИЛОЖЕНИЕ IIИЗИСКВАНИЯ ОТНОСНО МОНТИРАНЕТО НА УСТРОЙСТВАТА ЗА ЗВУКОВ СИГНАЛ ВЪРХУ ДВУ- ИЛИ ТРИКОЛЕСНИ МОТОРНИ ПРЕВОЗНИ СРЕДСТВА1. ОПРЕДЕЛЕНИЯПо смисъла на настоящата директива:1.1. "тип превозно средство" са превозни средства, които не се различават съществено помежду си, когато тези различия могат да се отнасят до:1.1.1. броя и типа(овете) на устройствата за звуков сигнал, монтирани върху превозното средство;1.1.2. частите, с които устройството за звуков сигнал се закрепва върху превозното средство;1.1.3. разположението на устройството за звуков сигнал върху превозното средство;1.1.4. неподвижността на частите от конструкцията, към които е(са) монтирано(и) устройството(ата) за звуков сигнал;1.1.5. формата и материалите, които са използвани за каросерията, съставляваща предната част на превозното средство, които могат да повлияят върху равнището на звуците, излъчени от устройството(ата) за звуков сигнал и да ги заглушават.2. ИЗИСКВАНИЯ2.1. Всички превозни средства трябва да бъдат снабдени с устройство за звуков сигнал, което е получило типово одобрение на компонент в съответствие с настоящата директива или с Директива 70/388/ЕИО на Съвета за сближаване на законодателствата на държавите-членки по отношение на устройствата за звуков сигнал на моторни превозни средства [1]; въпреки това мотопедите, оборудвани с двигател, чиято мощност е не по-голяма от 0,5 kW, а конструктивната максимална скорост не превишава 25 км/ч, могат да бъдат оборудвани или с одобрено устройство за звуков сигнал, или с неодобрено механично устройство за звуков сигнал. Във втория случай производителят трябва да декларира, че това механично устройство отговаря на изискванията за този тип устройство в държавата-членка, в която ще се продава мотопедът с ниска мощност.2.2. Напреженията при изпитванията трябва да отговарят на определените в точка 3.3 от приложение I.2.3. Нивата на акустичното налягане трябва да се измерват при условията, посочени в точка 3.2. на приложение I.2.4. Равнището на уравновесеното спрямо кривата А акустично налягане, което е излъчено от монтираното върху превозното средство устройство(а), трябва да се измери на разстояние 7 м пред превозното средство; превозното средство трябва да е разположено на разчистено място, където теренът е възможно най-равен, и, в случаите на устройства за звуков сигнал, захранвани с постоянен ток, да е с изключен двигател.2.5. Микрофонът на измерващото устройство трябва да се разполага приблизително в средната надлъжна равнина на превозното средство.2.6. Равнището на налягането от околния шум и шума от вятъра, трябва да бъде най-малко с 10 dB(A) по-ниско от равнището на измервания звук.2.7. Максималното равнище на акустичното налягане трябва да се търси в границите на участък между 0,5 и 1,5 м над морското равнище.2.8. Когато е измерена при условията, посочени в точки от 2.2. до 2.7., максималната стойност на равнището на звука (точка 2.7.) на изпитваното устройство за звуков сигнал трябва да бъде най-малко:а) 75 dB (A) и най-много 112 dB (A) за мотопеди;б) 80 dB (A) и най-много 112 dB (A) за мотоциклети и триколесни мотоциклети с мощност, не по-голяма от 7 kW;в) 93 dB (A) и най-много 112 dB (A) за мотоциклети и триколесни мотоциклети с мощност, по-голяма от 7 kW.[1] ОВ L 176, 10.8.1970 г., стр. 12. Директива, последно изменена с Директива 87/354/ЕИО (ОВ L 192, 11.7.1987 г., стр. 43).--------------------------------------------------19930614Допълнение 1Информационен документ по отношение монтирането на устройство за звуков сигнал на тип дву- или триколесно моторно превозно средство(да се приложи към заявлението за типово одобрение на компонент, когато е представено отделно от заявлението за типово одобрение на превозното средство)Пореден номер (посочва се от заявителя): …Заявлението за типово одобрение на компонент по отношение монтирането на устройство за звуков сигнал на тип дву- или триколесно моторно превозно средство трябва да съдържа информацията, посочена в приложение II към Директива 92/61/ЕИО на Съвета, част А, точки:- 0.1,- 0.2,- от 0.4 до 0.6,- от 3.2.5. до 3.2.5.2.2.,- 9.5.5.--------------------------------------------------19930614Допълнение 2+++++ TIFF +++++--------------------------------------------------